ལྟ་བའི་ཁྲིད་ཡིག་དེ་ཉིད་གསལ་བྱེད་ཅེས་བྱ་བ་འཇམ
དབྱངས་དགའ་བའི་བློ་གྲོས་ཀྱིས་མཛད་པ་བཞུགསོ།།

ལྟ་བའི་ཁྲིད་ཡིག་དེ་ཉིད་གས་ལ་བྱེད་ཅེས་བྱ་བ།རྗེ་པུདྷོན་འཇམ་པའི་
དབྱངས་ཀྱི་ཞབས་ཀྱི་པད་མོར་གུས་པས་ཕྱག་འཚལ་ལོ།།བློ་བཟང་མཁས་པ་ཀུན་གྱི་ཡིད་
འཕྲོག་པ།།གྲགས་པའི་ཕྲེང་བ་ཕྱོགས་ཀྱི་མགུལ་པར་བཅིངས།།དཔལ་ལཱ་ན་འཕྲིན་ལས།།
བཟང་པོ་ཁྱོད་ཀྱི་གསུང་།།ནམ་ཡང་མི་ནུབ་རིང་དུ་གནས་གྱུར་ཅིག།མཁྱེན་པ་ཤར་རིའི་རྩེ་ལས་

འོངས།།གདུལ་བྱའི་ཞིང་ལ་འོས་པར་འབབ།།འཕྲོས་པས་མི་ཤེས་
མུན་པ་སེལ།།ཁྱོད་གསུང་ཆོས་ཀྱི་ཉི་མ་བཞིན།།དེ་སླད་བདག་བློ་པད་ཚལ་དུ།།ཐུགས་བཅུད
སྒང་རྩིའི་དགའ་སྟོན་གྱིས།།སྐལ་ལྡན་རྐང་དྲུག་ལྡན་པ་རྣམས།།ཚིམ་པར་བྱ་ཡིས་གུ་འདི
ལོངས།དེ་ལ་འདིར་བདག་ཅག་གི་བླ་མ་བཙོད་ཁ་པ་ཆེན་པོའི་ལུགས་སྲོ་ལ།རྗེ་བཙུན་འཇམ་

དབྱངས་ཀྱི་ཞལ་གདམས།འཕགས་མཆོག་ཀྲུ་སྒྲུབ་ཉིད་ཀྱི་དགོངས་པ།དཔལ་ལྡན་ཟླ་བ་གྲགས་
པས་ཇི་ལྟར་བཀྲལ་བ་ལྟར་གྱི་ཐལ་འགྱུར་བའི་མ་པ་ཉམས་སུ་ལེན་པར་འདོད་པའི་གདུལ་བྱ་དཔང
པོ་རབ་འབྲིང་ཐ་མ་གསུམ་ལས།གཞུང་ལུགས་ཆེན་པོ་ལ་ཞིབ་ཏུ་སྱངས་པའི་རིགས་པ་ཕྲ་མོས་
འབྱེད་ནུས་པ་རྣམས་ལ།ལྟ་བའི་མཐའ་དཔྱོད་རྒྱས་པར་ལོགས་སུ་བྲི་བར་བྱ་ཞིང་།གསུང་རབ་ཀྱི
ཚིག་དོན་ལ་བློ་མ་སྦྱངས་པའི་བླུན་པོ་ཉམས་ལེན་ཐ་ན་ཐུན་བྱེད་འདོད་པ་དག་ལ་བློ་ཚོད་དང་བསྣུན།
པའི་གོ་བ་རགས་པ་ཙམ་སྐྱེད་པའི་ཐབས་ནི་སྔར་ཡང་མང་དུ་བཤད་ཅིང་།འཆད་པ་པོས་འཕྲལ་དུ།

ངག་ལས་བཤད་པ་ལས་ཀྱང་ཤེས་པར་བྱ་དགོས་པས་འདིར་བྲི་བར་མི་བྱ་ལ།།
དེ་བས་ན་ད་ལྟ་བར་ཚད་དང་དབུ་མའི་གཞུང་ལུགས་ལ་ཏུང་ཟད་སྲུངས་ཤིང་གླེའི་རིགས་དང་འཇུག
ཟློག་སོ་སོར་འབྱེད་ནས་པ་ཅོ་མ་གྱི་བློ་འབྲིང་གི་གདུལ་བྱ་དོན་དུ་གཉེར་བ་ཤས་ཆེ་བར་སྣང་བས་དེ་དག
གི་ངོར་བྱས་ཏེ།ཉམས་སུ་ལེན་བདེ་བ་རྐྱོ་མ་ཞིག་བརྗོད་པར་བྱའོ།།དེས་ན་འདི་འཆད་པ་ལ་གཉིས།།
སྨོན་འགྲོ་དང་།དངོས་གཞིའོ།།དང་པོ་ནི།རྗེ་ཉིད་ཀྱི་རྣམ་ཐར་དུ།རྗེ་བཙུན་ལ་ལྟ་བའི་དོགས་
དཔྱོད་ཞེས་པ་རྣམས་ཀྱི་ལན།ཆེས་ཕྲ་བའི་གནས་འགའ་ཞིག་རླུང་ཟད་དགོངས་དཀའ་བར་བྱུང་བ

ལས།རྗེ་བཙུན་གྱི་གསུང་ནས།ཡི་དམ་གྱི་ལྷ་དང་བླ་མ་དབྱེར་མེད་དུ་གྱིས་ལ།གསོལ་བ་འདེབས་པ།བསགས་སྦྱང
སྟོབས་ཆེ་ལ་རྒྱན་རིང་བ་ལ་འབ་པ་འདོན་པ།གཞུང་ཆེན་མོ་རྣམས་ལས་གསུངས་པའི་རིགས་པ་རྣམས་ལ་ཞི་བ
་དཔྱོད་པ་སྟེ།སུ་མ་སྒྲིལ་དུ་གྱིས་ལ་ཉམས་སུ་ལོངས་དང་།རིང་པོར་མི་ཐོགས་པར་ཐག་ཆོད་པའི་གོ་བ་སྐྱེ་བ་ཞིག
འོང་ཞེས་གདམས་པར་གསུངས་པ་ལྟར།བདག་ཅག་རྗེས་འཇུག་རྣམས་ཀྱིས་ཀྱང་ཚུལ་དེ་བཞིན་དུ་བྱེད་དགོས་པ་ལས།།
དང་པོ་གཉིས་ཕྱོགས་གཅིག་ཏུ་སྡོམ་པའི་ཕྱག་ལེན་དུ་ལུགས་འདིའི་ཐུན་མོང་མ་ཡིན་པའི་བླ་མའི་རྣལ་འབྱོར་སྔོན་དུ་བྱེད་
དགོས་པར་གསུངས་པས།དེའི་རིམ་པ་ནི།ནངྒ་པར་ཐོ་རང་ས་ལྟ་བུའི་དུས་སུ།སྐྱབས་འགྲོ་སེམས་བསྐྱེད་ཇི་ཙམ

ནུས་པ་སྔོན་དུ་བཏང་ནས།མདུན་གྱི་ནམ་མཁར་སེང་གེ་བརྒྱད་ཀྱིས་བཏེག་པའི་རིན་པོ་ཆེའི
ཁྲིཁྲིའི་སྟེང་དུ།པད་མ་ཉི་མ་ཟླ་བ་གསུམ་རྩེགས་ཀྱི་དབུས་སུ།ངོ་བོ་རང་གི་རྩ་བའི་བླ་མ་ཡིན་པ་ལ།རྣམ་པ་རྗེ་བཙུན།
འཇམ་དབྱངས་སྐུ་མདོག་དམར་སེར་ལི་ཁྲིའི་ཕུང་པོ་ལ་ཉི་འོད་ཤར་བ་ལྟ་བུ་ཞི་ཞིང་འཛུམ་པའི་ཉམས་ཅན་ཞལ་གཅིག
ཕྱག་གཉིས་པ།ཐུགས་ཀར་ཆོས་འཆད་ཀྱི་ཕྱག་རྒྱ་མཛད་པའི་གཡས་པས་ཨུཏྤ་ལ་རབ་ཏུ་རྒྱས་པའི་སྟེ་ང་ན་རལ་གྲི་
དདང།གཡོན་པས་དེའི་སྟེང་ན་གླེགས་པ་མ་བསྣམས་པ།དབུ་སྒྲ་རལ་པའི་ཟུར་ཕུད་ལྔ་དང་ལྡན་པ།རིན་པོ་ཆེའི་
བརྒྱན་ལ་སོགས་པས་བརྒྱན་པ།ལྷའི་དར་གྱི་སྟོད་གཡོགས་དང་སྨད་གཡོགས་ཅན།ཞབས་སྐྱིལ་ཀྲུང་གིས་

བཞུགས་པ།དེའི་སྤྱི་བོར་ཨཽ།མགྲིན་པར་ཨཱཉྩ་ཐུགས་ཀ་ར་ཧཱཾ་མཾ་དྷིཌྷ་གང་བུང་བཀོད་པའི་ས་བོ་ན་ལས་འོད་ཟེར་འཕྲོས།
རྒྱལ་བ་ཤཱཀྱ་ཐུབ་པ་འཕགས་པ་ཀླུ་སྒྲུབ་ཡབ་སྲས།།བླ་མ་དབུ་མ་པ།རྗེ་ཐམས་ཅད་མཁྱེན་པ་ལ་སོགས་པའི་བརྒྱད་པའི
བླ་མ་རྣམས་སྤྱན་དྲངས་དེ་ཉིད་ལ་ཐིམ་པས་བླ་མ་དང་ཡི་དམ་དབྱེར་མེད་པར་སོང་སྙམ་དུ་མོས་ནས།དེའི་དྲུང་དུ།ཕྱག
འཚལ་མཆོད་འབུལ་སྡིག་བཤགས་སོགས་ཡ་ན་ལག་བདུན་པ་རྒྱས་པ་ཞིག་བྱས་ཏེ་བསགས་སྦྱང་གི་རིམ་པའོ།།དེ་ནས
འདོད་དོན་ལ་གསོལ་བ་ག་དབ་པ་ནི་མོས་གུས་གདུད་ཤུགས་དྲག་པོས་ཡིད་མ་ཡེངས་པར་བྱས་ཏེ།མཁྱེན་པས་སྲིད
པའི་འཆིད་པ་མཐར་མཛད་ཅིང་།།ཞེས་སོགས་བྱིན་རླབས་ཉེ་བ་རྒྱུད་དུ་གྲགས་པའི་སྒོ་ནས་གསོལ་བ་ཤུགས་དྲག་ལ་

རྒྱུན་རིང་དུ་གདབ་པར་བྱ་སྟེ།ཡིད་འགྱུར་བ་ཐོན་གྱི་བར་མ་སྦྱངས་པར།ཁ་ཙམ་ཚིག།
རྩོམ་ཆེར་བཏོན་པ་ཙམ་གྱིས་ཡེ་མི་ཆོག་པས་བྱིན་རླབས་འཇུག་ངེས་པ་ཞིག་དགོས་སོ།།དེ་ལྟར་གསོལ་བ།
བཏབ་པའི་མཐར།རྡོ་རྗེ་བསླུ་བའི་སྔགས་དང་ཕྱག་རྒྱས་རང་གི་སྤྱི་བོར་སྤྱན་དྲངས་ཏེ།བླ་མ་དང་རྗེ་བཙུན་འཇམ་
པའི་དབྱངས་ཁྱེད་ལ་མཁྱེན་པའི་ཡེ་ཤེས་བརྩེ་བའི་ཐུགས་རྗེ་མཛད་པའི་ཕྲིན་ལས་བསམ་གྱིས་མི་ཁྱབ་པ་མངའ་བ
ལགས་པས་བདག་མིང་འདི་ཞེས་བགྱི་བའི་བློ་ཆོས་སུ་འགྲོ་བར་བྱིན་གྱིས་རློངས་ཤིག།ཆོས་ལམ་དུ་འགྲོ་བར
འཁྲུལ་པའི་བློ་སྣ་འགག་པར་ཕྱིན་ཅི་མ་ལོག་པའི་བློ་སྣ་རྒྱུད་ལ་སྐྱེ་བརབྱམས་སྙིང་རྗེ་བྱང་ཆུབ་ཀྱི་སེམས

བཙོས་མ་མ་ཨི་རྣ་པ་རྒྱད་ལ་སྐྱེ་བརཁྱད་པར་དུ་ཟབ་མོ་དབུ་མའི་ལྟ་བ་ཁྱད་པར་ཅན་རྒྱུད་ལ་སྐྱེ་བར་བྱིན་གྱིས་རློབས།།
ཤི་ག།རྐྱེ་ས་གསོ་ལ་བ་བཏ་བ་པ་ང།ཐུགས་ད་གྱེས་པཀྐི་རྣཱ་མ་པ་ས་འོད་དུ་ཝཱ་ནས་ར་ལ་ཐེམས་ནས་བྱིན་གྱིས།
བརླབས་པར་གྱུར་སྙམ་དུ་ཡིད་སྒྲོ་སིང་ངེ་བའི་ངང་ལ་ཅུང་ཟད་གཞག་གོ།།དེ་ལྟར་བླ་མ་ཡིད་མ་དབྱེར་མེད་ལ་གསོལ་བ་འདེབས
པ་དང་།བསགས་སྦྱང་ལ་འབད་པ་གཉིས་ནི་སྔོན་འགྲོའོ།།གཉིས་པ་དངོས་གཞི་ནི།དབུ་མའི་གཞུང་ནས་གསུངས
པའི་རིགས་པ་རྣམས་ལ་ཞིགཏུ་དཔྱོད་ཚུལ་ཡིན་ལ།འདི་ལ་གཉིས།གང་ཟག་གི་བདག་མེད་ཉམས་སུ་ལེན་ཚུལ
དང་།ཆོས་ཀྱི་བདག་མེད་ཉམས་སུ་ལེན་ཚུལ་ལོ།།དང་པོ་ལ་གཉིས།མཉམ་གཞག་ནམ་མཁའ་ལྟ་བུའི་ལྟ་བ་

ཉམས་སུ་ལེན་ཚུལ་དང་།རྗེས་ཐོབ་སྒྱུ་མ་ལྟ་བུའི་ལྟ་པ་ཉམས་སུ་ལེན་ཚུལ་ལོ།།དང
པོ་ལ།གང་ཟག་གི་བདག་མེད་གཏན་ལ་དབབ་པ།ཕེབས་ན་ས་ཇི་ལྟར་སྐྱོང་ཚུལ་ལོ།།དང་པོ་ནི།བདག་མེད་
གཉིས་གདུལ་བྱའི་བློ་རིགས་ལ་མ་ལྟོས་པར་ངེས་དཀའ་སྨྲ་གཞག་ཏུ་མི་རུང་ཞིང་།དབུ་མའི་གཞུང་ནས་ཕལ་ཆེར
ཆོས་ཀྱི་བདག་མེད་གཏན་ལ་ཕབ་ནས་དེ་རྗེས།གང་ཟག་གི་བདག་མེད་གཏན་ལ་འབེབས་པར་མཛད་ཀྱང་།རྣལ
འབྱོར་པས་ཉམས་ལེན་གྱི་ཚེ་ན།ཐོག་མར་གང་ཟག་གི་བདག་མེད་ཉམས་སུ་ལེན་པ་དགོས་པ་ཆེ་བར་གཟིགས
ནས།བདག་ཅི་འདྲ་བ་དེ་འདྲར་སེམས་ཅན་ཐམས་ཅད་ཤེས།།སེམས་ཅན་ཐམས་ཅད་ཅི་འདྲ་དེ་འདྲར་ཆོས་

ཀུན་ཤེས།།ཞེས་དང་།རྣལ་འབྱོར་པ་ཡིས་བདག་ནི་འགོག་པར་བྱེད།།ཅེས་པའི་རང་འགྲེལ་དུའང་དང་པོར་གང་ཟག
གི་བདག་མེད་སྒོམ་པར་གསུངས་སོ།།དེས་ན་འདིར་གང་ཟག་གི་བདག་མེད་གཏན་ལ་དབབ་པར་བྱེད་པ་ལ།དབུ་མའི
གཞུང་རྣམས་ལས་རིགས་པའི་རྣམ་གྲངས་མཐའ་ཡས་པ་གསུངས་ཀྱང་།གདུལ་བྱ་ཐོག་མར་འཁྲིད་པ་ལ་གོ་སླ་བའི
དབང་དུ་བྱས་ནས།གཅིག་དུ་བྲལ་གྱི་རིགས་པས་དཔྱོད་ལུགས་ལ་མ་རི་མ་ཆེ་ཆུང་རྣམས་ལས་ཕྱག་ལེན་ལ་བཀོད
པས།དེའི་དབང་དུ་བྱས་ན།གནད་བཞི་ཚང་ན་གང་ཟག་གི་བདག་མེད་རྟོགས་པའི་ལྟ་བ་དང་པོར་རྙེད་པར་འགྱུར་ཏེ།།
དགག་བྱ་ངོས་ཟིན་པའི་གནད།དེ་རྗེས་ཁྱབ་པ་ངེས་པའི་གནད།དེ་རྗེས་བདེན་པའི་གཅིག་བྲལ་ངེས་པའི་གན།།

དེ་རྗེས་བདེན་པའི་དུ་བྲལ་ངེས་པའི་གནད་རྣམས་སོ།།དེ་ལྟར་གནད་བཞི་ཚང་དགོས་པའི་རྒྱུ།
མཚན།ཕྱོགས་ཆོས་ཀྱི་ཚུལ་ལ་རྟགས་མགོ་གཉིས་ཡོད་པའི་གནད་ཀྱིས་ཡིན་ལ།རྟེན་འབྲེལ་ལྟ་བུའི་རྟགས་མགོ།།
གཅིག་ལས་མེད་ན་གནད་གསུམ་ཚད་པས་ཆོག་པ་ཡིན་ནོ།།དགག་བྱ་ངོས་འཛིན་ནི།ཚད་མ་པ་རྣམས་ལ་ལྡོག་ཁྱབ་ངེས
པའི་སྔོན་དུ་དགག་ཆོས་དང་སྒྲུབ་ཆོས་དངོས་འགལ་དུ་ངེས་པའི་ཚད་མ་སྔོན་དུ་འགྲོ་དགོས་པར་གསུངས་པ་དང་།རྟགས
དང་དགའ་བྱའི་ཆོས་ཀྱི་གཞི་མཐུན་འགོག་པའི་ཚད་མ་སྔོན་དུ་འགྲོ་དགོས་པར་གསུངས་པ་འདི་ཉིད་ཀྱི་ནང་དུ་འདུ་སྟེ།།
རྟགས་དེ་དགག་བྱའི་ཆོས་ཀྱིས་སྟོང་པར་ངེས་པ་ལ་དགག་བྱའི་ཆོས་དེའི་དོན་སྤྱི་བློ་ལ་ལེགས་པར་ཤར་དགོས་པའི་ཕྱིར།།

ཏེ།དཔེར་ན།རྟག་མི་རྟག་གཉིས་ཀྱི་དོན་སྤྱི་བློ་ལ་འཆར་རྒྱུ་མེད་ན་དེ་གཉིས་དངོས་འགལ་དུ་ངེས་མི་ནུས་པ་དང་།རྟག
པའི་དོན་སྤྱི་བློ་ལ་ཤར་བར་མ་བྱས་ན།བྱས་པ་རྟག་པས་སྟོང་བར་ངེས་མི་ནུས་པ་བཞིན་ནོ།།དེས་ན་གནད་གསུམ་དང་།
བཞི་ལ་སོགས་པ་ཇི་ཙམ་བརྩིས་ཀྱང་།རྟགས་ཀྱི་ཚུལ་གསུམ་ངེས་པ་ལས་ལྷག་པ་གཏན་མི་དགོས་སོ།།འདིར་ཐོག།
མར་དགག་བྱ་ངོས་འཛིན་དགོས་པའི་རྒྱུ་མཚན་ནི་འདི་ཡིན་ཏེ།དཕྱོགས་དེར་བུམ་པ་མེད་པར་ངེས་པ་ལ་མེད་རྒྱུའི་བུམ་པའི་
དངོས་པོའི་རྣམ་པ་འདི་འདྲ་ཞིག་གོ་སྙམ་དུ་བློ་ལ་འཆར་རྒྱུ་མེད་ན་ཕྱོགས་འདི་ན་བུམ་པ་མི་འདུག་གོ་སྙམ་དུ་ཟག་གཅོད་མི
ནུས་པ་ལྟ་ར།བདག་མེད་ཅེས་པའི་མེད་རྒྱུའི་བདག་དེ་ཡོད་ན་འདི་འདྲ་ཞིག་གོ་སྙམ་དུ་བློ་ལ་འཆརརུ་རྒྱུ་མེད་ན་བདག་དེ་

འདྲ་བ་ཕུང་པོའི་སྟེང་ན་མི་འདུག་གོ་སྙམ་དུ་ཐག་གཅོད་མི་ནུས་པའི་ཕྱིར་རོ།།དགག་བྱའི་ཚད
ལེགས་པར་ངོས་མ་ཟིན་པར་དབུ་མའི་གཞུང་ནས་འབྱུང་བའི་རིགས་པ་རྣམས་ཀྱིས་བཀག་པ་ལ་ཉེས་པ་གཉིས་ཏེ།།
ཤས་ཆེར་ཡོད་ཙམ་དང་།ཡིན་ཙམ་ཐམས་ཅད་བཀག་ནོ་ཆད་ལྟར་འགྱུར་ཞིང་།ཡང་ན་རགས་པའི་དགག་བྱ་ཙམ་
བཀག་ན་ཕྲ་མོ་མི་ཁེགས་པས།རྟག་ལྟ་ལས་མི་འདའ་བའི་ཕྱིར།དེ་བས་ན་རང་རྒྱུད་ཀྱི་བདག་འཛིན་ལྷན་སྐྱེས་ངོས
ཟིན་པར་བྱས་ལ་དེའི་འཛིན་ཚུལ་ལ་ཅི་འདུག་ལེགས་པར་བརྟགས་ན་དགག་བྱ་ཕྲ་མོའི་ཚོད་ཟིན་ནུས་པས།འདི་ལྟར་བྱ
སྟེ།བླ་མའི་རྣལ་འབྱོར་གྱི་འཇུག་དེ་ཉིད་དུ་བློ་ཁ་ནང་དུ་སྲོག་གིས་བསྒྱུར་ལ།ར་རྒྱད་ཀྱི་ངར་འཛིན་འདིས་ཇི་ལྟར་བཟུང་།

བའི་འཛིན་ཚུལ་ལ་ལེགས་པར་བརྟགས་དགོས་སྙམ་དུ་འཕེན་པ་ངུར་རེ་བའི་ངང་ནས་ངའོ་སྙམ་པའི་བློ་ཤུགས་ཅན་ཞིག་བསྐྱེད
དེ།དེས་ང་འམ་བདག་དེ་ཇི་འདྲ་ཞིག་ཏུ་བཟུང་འདུག་ཁད་ཀྱིས་བརྟགས་པར་བྱ་སྟེ།དེ་ཡང་ངའོ་སྙམ་པའི་བློ་ཁྱེར་གྱིས་སྐྱེས།།
ནས་མ་ཡལ་བའི་དུས་དེ་ཉིད་དུ།སྔར་གྱི་འཕེན་པའི་དབང་གིས་བློའི་ཟུར་གྱིས་ཅུང་ཟད་གྲིམས་པར་བྱས་ལ་བརྟག་དགོས།
ཞིང་།མཚམས་འདིར་རྟོག་པ་སྦྲང་པོས་སྤུ་རིས་ལེགས་པར་ཕྱེ་དགོས་ཏེ།ངའམ་བདག་དེ་གང་ན་འདུག་དབྱིབས་ཁ་དོག།
སོགས་རྣམ་པ་ཇི་འདྲར་འདུག་སྙམ་དུ་བླུན་པོའི་སེམས་འཚོལ་ལྟར་བྱེད་པ་གཏན་མིན་གྱི།རངདུ་རྒྱུད་ཀྱི་ངའོ་སྙམ་དུ་དམ་སྤྲིང
་བར་འཛིན་པའི་ལྷ་ན་སྐྱེས་ཀྱི་བློ་འདིས་ཕུང་པོ་འདིའི་སྟེང་དུ་ང་དེ་ཅི་འདྲ་ཞིག་ཏུ་བཟུང་འདུག་སྙམ་དུ་ངར་འཛིན་གྱི་འཛིན་ལུགས

བརྟགས་པའོ།།དེ་ཡང་ཞིབ་ཏུ་ཕྱེ་ན་ངའོ་སྙམ་པའི་བློ་ཙམ་ཞིག་ནི་ངར་འཛིན་ཟད་པར་སྤངས་པའི་
དགྲ་བཅོམ་དང་།སྟོན་པ་སངས་རྒྱུས་ལ་ཡང་ཡོད་པས།ངའོ་སྙམ་པ་ཙམ་དུར་འཛིན་མ་ཡིན་གྱི་ད་ལྟ་རང་རེ་རྣམས་།
བློ་ནང་དུ་ཕྱོགས་པ་གཉིད་འཐུག་པོའི་གནས་སྐབས་ན་ཡང་བར་མ་ཆད་དུ་ཡོད་ཅིང་།སྤྱོད་ལམ་རང་དགའ་བ་ཐམས་ཅད
ཀྱི་གནས་སྐབས་སུ་ངའོ་སྙམ་དུ་སྙིང་གི་དཀྱིལ་ན་དམ་སྤྲིང་ངེ་བའི་རྣམ་པར་ལྷ་ན་སྐྱེས་ལ་ཡོད་པ་འདིའི་འཛིན་ཚུལ་ལ་
ཞིབ་ཏུ་ལྟའོ།།དེ་ལྟར་བལྟས་པ་ན།ལྷན་སྐྱེས་ཀྱི་འཛིན་ཚུལ་འདི་ཉིད་རང་ལའང་།རགས་པ་གང་ཟག་རང་རྒྱ་ཐུབ་པའི
རྫས་ཡོད་དུ་འཛིན་ཚུལ་གཅིག་དང་།ཕྲ་བ་རང་ངོས་ནས་གྲུབ་པར་འཛིན་ཚུལ་གཉིས་སུ་ཕྱེ་ནས་ཐོག་མར་རགས་པའི

ས་འཛིན་ངོ་སྐྲོད།དེ་རྗེས་ཕྲ་བའི་ངོས་འཛིན་གྱི་ངོ་སྐྲོད་རིམ་པ་བཞིན་མཛད་པའི་ཕྱག་ལེན།ཆོས་རྗེ་ཤེར་སེང་བ་ནས་
བརྒྱུད་པ་ལ་འདུག་ཅིང་།རྒྱལ་ཚབ་རྗེའི་བཞེད་པ་ཟིན་བྲིས་སུ་བཀོད་པ་འགའ་རེ་ནའང་སྣང་མོད།སྤྱིར་གང་ཟག་རང་རྐྱ་
ཐུབ་པའི་རྫས་ཡོད་དུ་འཛིན་པའི་འཇིག་ལྟ་རགས་པ་འདི་ལ་ལྷན་སྐྱེས་ཡོད་པར་ཡང་ཡང་གསུངས་ཀྱང་།ཕྲ་མོའི་འཛིན་
ཚུལ་ངོས་ཟིན་ནས་ལེགས་པར་ཁེགས་པ་ན་རགས་པ་ཡང་ཁེགས་པར་འགྱུར་བས།མཁས་གྲུབ་རྗེ་ནས་བརྒྱུད་པའི་ཕྱག།
ལེན་ལ།རགས་པའི་དགག་བྱ་ངོས་འཛིན་ལ་སོགས་པ་མི་མཛད་དོ།།གལ་ཏེ་དེ་འདྲའི་འཆར་ཚུལ་ཡང་ཇི་ལྟར་ཡིན་སྙམ་ན།།
འདི་ནི་དྲང་ངེས་རྣམ་འབྱེད་ལས་རང་རྒྱུད་པ་སོགས་ཀྱི་ལུགས་ལ་བདག་ཕུང་གཉིས་རྗེ་ཁོལ་ལྟར་འཛིན་པ་ལ་བཤད་དེ།དེ་ཡང་།

ངའམ་བདག་ཅེས་པ་ནི་ཕུང་པོ་ལ་ཕར་རག་མ་ལས་པའི་དབང་སྒྱུར་བ་པོ་དང་།ཕུང་པོ་རྣམས་ནི།།
བདག་དེ་ལ་ཚུར་རག་ལས་པའི་དབང་བསྒྱུར་བྱ་ལྟ་བུའི་འཛིན་ཚུལ་ཞིག་ལ་འདོད་དེ།དགག་བྱ་ཕྲ་མོའི་འཛིན་ཚུལ་གྱི་
སྟེང་དུ་སླར་བསྣོན་པ་འདི་ལྟ་བུ་ཡོད་དོ།།དེས་ན་ཕྲ་མོའི་འཛིན་ཚུལ་ཉིད་ལ་བརྟགས་པར་བྱ་སྟེ།དེ་ཡང་སྔར་བཞིན་དུ་
ཞིབ་ཏུ་ལེགས་པར་བརྟགས་པ་ན།ངར་འཛིན་གྱི་བློ་འདིས་ཕུང་པོ་འདིའི་སྟེང་དུ་ངའམ་བདག་ཅེས་པ་མིང་གིས་པར་བཏགས།
པ་ཙམ་མ་ཡིན་པར་མིང་གང་ལ་བཏགས་པའི་དོན་གྱི་ང་རང་ངོས་ནས་ཚུར་གྲུབ་པ་གཅིག་ཡོད་དོ་སྙམ་དུ་བཟུང་བ་ཡིན་ཏེ།
དཔེར་ན།མུན་ཁུང་དུ་ལག་པ་བརྒྱངས་པས།ཀ་བ་དང་རྩིགས་པ་སོགས་ལ་ཐུག་པ་ན།ལག་པ་མ་བརྐྱངས་པའི་སྔ་རོལ།

ན་ས་གཞི་དེར་ཀ་བ་དང་རྩིག་པ་སོགས་ཚུགས་སེ་ཡོད་ཡོད་པ་ཅིག་ལ་ཕྱིས་རང་གི་ལག་པ་བརྐྱངས་པས་དེ་ལ་ཐུག་སྙམ་པ་མ་
གཏོགས།དང་པོ་ནས་ཐུག་པ་དེ་རྣམས་གཞི་དེར་མེད་པ་ལ་ལག་པས་ཐུག་སྙམ་དུ་སྣང་བ་ཤར་པ་ཙམ་ཡིན་ནོ་སྙམ་པ་སུ་ལའང
མི་འབྱུང་བ་བཞིན་དུ་ངར་འཛིན་གྱི་བློ་འདིས་ཀྱང་ངའོ་སྙམ་དུ་མ་བཟུང་གོང་ནས་ཕུང་པོའི་སྟེང་ན།གཟོད་འཛིན་རྒྱུའི་ང་ཚུགས་སོ།
པབཔར་ཡོད་ཡོད་པ་ལ་རང་གི་བློ་འདིས་ངའོ་སྙམ་དུ་བཟུང་བ་ལྟ་བུའི་འཛིན་ཚུལ་འདི་ཁོ་ན་ཡོད་དོ།།དེས་ན་ཕུང་པོའི་སྟེང་དུ་
མིང་གིས་བཏགས་ནས་པར་བཞག་པ་ཙམ་མ་ཡིན་པར་རང་ངོས་ནས་གྲུབ་པའི་བདག་གམ་ད་ནི།དགག་བྱའི་བདག་ཕྲ་མོའོ།།
གགནད་གཉིས་པ་ནི།ངར་འཛིན་གྱིས་ཇི་ལྟར་བཟུང་བ་ལྟར་གྱི་ང་རང་ངོས་པ་དེ་འདྲ་ཞིག་ཕུང་པོ་འདིའི་སྟེང་དུ་གྲུབ་ན།ཕུང་པོ་

འདི་རྣམས་དང་གཅིག་དང་ཐ་དད་གང་རུང་དུ་ཡོད་དགོས་ཏེ།དེ་གཉིས་གང་རུང་མ་ཡིན་པའི་ཡོད་ཚུལ།
མི་འཐད་སྙམ་དུ་ཐག་གཅོད་པར་བྱའོ།།འདི་ཡང་བློ་ངོས་ནས་ཁ་ཚོན་ཆོད་ཅིང་དོན་ལ་མཆོད་པ་དང་།དོན་ལ་ཁ་ཚོན་ཆོད
ཀྱང་བློ་ངོས་ནས་མ་ཆོད་པ་ལྟ་བ་གང་ཡང་མ་ཡིན་གྱི།ཕྱོགས་གཉི